__________ՀՀ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵ_________
 (ՀՀ պետական կառավարման համակարգի մարմնի անվանումը)

ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի N1257-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՆԵՐԻ

	1. ՀՀ ֆինանսների նախարարություն
	18.09.2026թ.

	
	N01/2-3/24394-2026

	Նախագծով, մասնավորապես, առաջարկվում է լրացում կատարել ՀՀ կառավարության 2017 թվականի հոկտեմբերի 5-ի N 1257-Ն որոշման 1-ին կետով սահմանված Հաշվարկային փաստաթղթերի դուրսգրման կարգի 72-րդ կետում և սահմանել, որ ՀԴՄ կտրոնով ձեռքբերված ապրանքի վերադարձի մասով ՀՀ հարկային օրենսգրքով սահմանված կարգով տրամադրվում է ՀԴՄ-ի վերադարձի կտրոն:
Այս առումով, հաշվի առնելով այն, որ ՀԴՄ-ի կիրառության կանոնների հետ կապված հարաբերությունները կարգավորված են ՀՀ կառավարության 2020 թվականի դեկտեմբերի 3-ի N 1976-Ն որոշման 1-ին կետի 3-րդ ենթակետով հաստատված՝ Հսկիչ դրամարկղային մեքենայի կիրառության կանոնները թիվ 3 հավելվածով՝ առաջարկում ենք քննարկել նախագծով առաջարկվող հարաբերությունները միայն նշյալ հավելվածով կարգավորելու նպատակահարմարության հարցը:
	Ընդունվել է ի գիտություն:
06.05.2026թ. ՀՕ-234-Ն օրենքի 5-րդ հոդվածի 4-րդ կետով օրենսգրքի 56-րդ հոդվածի 13-րդ մասում կատարվել է լրացում, որի համաձայն «վավերագիր» բառից հետո լրացվել են «, իսկ հսկիչ դրամարկղային մեքենայի կտրոնով ձեռք բերված ապրանքի վերադարձի մասով Օրենսգրքով սահմանված կարգով տրամադրվում է հսկիչ դրամարկղային մեքենայի վերադարձի կտրոն» բառերը: Այդ փոփոխության համապատասխան՝ որպես ընդհանուր կարգավորում, փոփոխություն է կատարվել նաև ճշգրտման մասով ՀՀ կառավարության 05.10.2017թ. N1257-Ն որոշման N1 հավելվածում՝ այն համապատասխանացնելով օրենսգրքի 56-րդ հոդվածի 13-րդ մասի պահանջներին:
Ինչ վերաբերում է ՀԴՄ-ի կիրառության կանոնների հետ կապված հարաբերությունները ՀՀ կառավարության 2020թ. դեկտեմբերի 3-ի N1976-Ն որոշման N3 հավելվածով կարգավորելուն, հայտնում ենք, որ ՀԴՄ-ների կտրոնների մասով հարցերը, այդ թվում վերադարձի կտրոնի տրամադրման մասով կարգավորվում են հենց այդ որոշմամբ: 
Միաժամանակ, ելնելով վերոգրյալից և հաշվի առնելով Ֆինանսատնտեսական նախարարական կոմիտեի 2026թ. հոկտեմբերի 27-ի նիստի քննարկման արդյունքները նպատակահարմար է համարվել որոշման նախագծից հանել  նախագծի 1-ին կետի 1-ին ենթակետը: Նախագիծը լրամշակվել է և լրամշակված նախագծից հանվել է այդ ենթակետը:

	2. ՀՀ էկոնոմիկայի նախարարություն
	17.09.2026թ.

	
	N01/24075-2026

	Ի պատասխան Ձեր 2026 թվականի սեպտեմբերի 8-ի թիվ 01/3-1/53805-2026 գրության՝ քննության առնելով Հայաստանի Հանրապետության կառավարության 2017 թվականի հոկտեմբերի 5-ի «Հաշվարկային փաստաթղթերի դուրսգրման, անվավեր ճանաչման, չեղարկման կարգը և ոչ էլեկտրոնային եղանակով հաշվարկային փաստաթղթերի դուրսգրման դեպքերը սահմանելու մասին» N1257-Ն որոշման մեջ լրացումներ կատարելու մասին Կառավարության որոշման նախագիծը, որով նախատեսվում է նշված որոշման դրույթները համապատասխանեցնել Հարկային օրենսգրքի պահանջներին, հայտնում ենք, որ վերջինիս վերաբերյալ Էկոնոմիկայի նախարարության իրավասության շրջանակում առարկություններ և առաջարկություններ առկա չեն։
	Ընդունվել է ի գիտություն։

	3. ՀՀ արդարադատության նախարարություն
	09.10.2026թ.

	
	N /27.1.2/53390-2026

	Հայաստանի Հանրապետության կառավարության 2017 թվականի հոկտեմբերի 5-ի N 1257-Ն որոշման մեջ լրացումներ կատարելու մասին ՀՀ կառավարության որոշման նախագծի վերաբերյալ դիտողություններ և առաջարկություններ չունենք։
	Ընդունվել է ի գիտություն։



